Diari Oficial de la Generalitat Valenciana


Sumari del DOGV 2958, del 25-03-1997 (1997/822613)

ORDRE de 29 de gener de 1997, de la Conselleria de Cultura, Educació i Ciència, per la qual s'acorda la modificació del concert educatiu subscrit amb el centre docent privat San José Artesano d'Elx (Alacant), referit al nivell de formació professional de primer grau.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2958

Data del DOGV
:   25-03-1997

Secció del DOGV
:   ALTRES DISPOSICIONS

Número del document
:   1997/822613


Data del document
:   25-01-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 29 de gener de 1997, de la Conselleria de Cultura, Educació i Ciència, per la qual s'acorda la modificació del concert educatiu subscrit amb el centre docent privat San José Artesano d'Elx (Alacant), referit al nivell de formació professional de primer grau.  
Vist l'expedient incoat d'ofici per a la modificació del concert educatiu subscrit al seu dia entre la Conselleria de Cultura, Educació i Ciència i el centre docent privat San José Artesano, situat a la carretera de Matola, 428 d'Elx (Alacant) i amb número de codi 77717768, d'acord amb el que estableix l'Ordre d'aquesta conselleria de 29 de desembre de 1992 (DOGV de 8 de gener de 1993).  
Vist que per Ordre de 14 d'abril de 1993 de la Conselleria de Cultura, Educació i Ciència (DOGV de 25 de juny), per la qual es resolen les sol·licituds de renovació i de pròrroga dels concerts educatius, la vigència dels quals finalitza el 31 d'agost de 1993, es va aprovar la renovació del concert educatiu subscrit al seu dia amb el centre San José Artesano d'Elx (Alacant), en el nivell de Formació Professional de primer grau, per a 4 unitats de la branca de serveis i 10 unitats de la branca industrial/agrària.  
Les ordres de 25 de febrer de 1994 (DOGV de 16 de maig, amb correcció d'errades DOGV de 22 de juny), i de 17 de juny de 1996 (DOGV de 25 de juliol) modificaren les unitats concertades en aquest nivell, resultant finalment en 2 unitats de la branca serveis i 11 unitats de la branca industrial/agrària.  
Vist que la titularitat del centre ha manifestat expressament l'acceptació de l'increment del concert en les unitats i el nivell esmentats.  
Atesos els informes obrants a l'expedient.  
Vistos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre d'Ordenació General del Sistema Educatiu; la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents; el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, l'Ordre de 29 de desembre de 1992 (DOGV de 8 de gener de 1993), per la qual es dicta el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, per a la Comunitat Valenciana, o la renovació o modificació d'aquests.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Aprovar la modificació per increment de dues unitats del concert educatiu subscrit al seu dia per al nivell de Formació Professional de primer grau, branca industrial/agrària, amb el centre docent privat San José Artesano, situat a la carretera de Matola, 428 d'Elx (Alacant) i amb número de codi 75935067, en compliment de l'Ordre de 14 d'abril de 1993, de la Conselleria de Cultura, Educació i Ciència (DOGV de 25 de juny), per la qual es resolen les sol·licituds de renovació i pròrroga dels concerts educatius subscrits amb els centres docents privats.  
Després d'aquesta modificació el centre podrà funcionar com a centre concertat en el nivell de Formació Professional de primer grau, amb 2 unitats de la branca de Serveis i 13 unitats de la branca industrial/agrària, a partir del curs acadèmic 1996/97.  
Segon  
La modificació del concert educatiu que s'aprova s'haurà de formalitzar, en el corresponent document administratiu, en les dependències de la Direcció Territorial de Cultura i Educació d'Alacant.  
El director territorial de Cultura i Educació a aquest efecte, notificarà a l'interessat el dia i l'hora en què haurà de subscriure el document administratiu de formalització de la modificació del concert educatiu.  
Si el titular del centre docent, sense causa justificada, no subscriu el document administratiu en la data notificada s'entendrà que hi perd el dret.  
DISPOSICIÓ ADDICIONAL  
Aquesta modificació del concert educatiu s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, segons el que estableix l'article 109 c) de la Llei 30/1992, podrà interposar-s'hi un recurs contenciós administratiu, després de comunicar-ho a la consellera de Cultura, Educació i Ciència, tal com ho exigeix l'article 110.3 de la Llei 30/1992. La interposició del recurs contenciós administratiu caldrà fer-la davant del Tribunal Superior de Justícia de la Comunitat Valenciana, en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana.  
València, 29 de gener de 1997  
La consellera de Cultura, Educación y Ciencia,  
MARCELA MIRÓ PÉREZ